CELEX: 62017TN0358
Language: et
Date: 2017-05-31 00:00:00
Title: Kohtuasi T-358/17: 31. mail 2017 esitatud hagi – Mubarak versus nõukogu

24.7.2017   
            
            
               ET
            
            
               Euroopa Liidu Teataja
            
            
               C 239/71
            
         31. mail 2017 esitatud hagi – Mubarak versus nõukogu
   (Kohtuasi T-358/17)
   (2017/C 239/83)
   Kohtumenetluse keel: inglise
   
      Pooled
   
   
      Hageja: Mohamed Hosni Elsayed Mubarak (Kairo, Egiptus) (esindajad: B. Kennelly, QC, barrister J. Pobjoy, solicitor G. Martin, solicitor M. Rushton ja solicitor C. Enderby Smith)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 21. märtsi 2017. aasta otsus (ÜVJP) 2017/496, millega muudetakse otsust 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses („vaidlustatud otsus“; ELT 2017, L 76, lk 22) ja nõukogu 21. märtsi 2017. aasta rakendusmäärus (EL) 2017/491, millega rakendatakse määrust (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2017, L 76, lk 10; edaspidi „vaidlustatud määrus“);
            
         
               —
            
            
               tunnistada hagejat puudutavas osas kehtetuks nõukogu 21. märtsi 2011. aasta otsuse (ÜVJP) 2011/172/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 63; edaspidi „otsus“) artikli lõige 1 ja nõukogu 21. märtsi 2011. aasta määruse (EL) nr 270/2011 teatavate isikute, üksuste ja asutuste vastu suunatud piiravate meetmete kohta seoses olukorraga Egiptuses (ELT 2011, L 76, lk 4; edaspidi „määrus“) artikli 2 lõige 1, ning seetõttu tühistada hagejat puudutavas osas otsus (ÜVJP) 2016/411, ja
            
         
               —
            
            
               mõista hageja kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et otsuse artikli 1 lõige 1 ja määruse artikli 2 lõige 1 on ebaseaduslikud, sest (a) neil puudub kehtiv õiguslik alus ja/või (b) need rikuvad proportsionaalsuse põhimõtet.
            
         
               2.
            
            
               Teine väide, et nõukogu eeldus, et Egiptuse kohtumenetluses järgiti põhilisi inimõigusi, rikub ELL artiklit 6, tõlgendatuna koostoimes ELL artiklitega 2 ja 3 ning Euroopa Liidu põhiõiguste harta artiklitega 47 ja 48.
            
         
               3.
            
            
               Kolmas väide, et nõukogu tegi hindamisvigu, leides, et kriteeriumid hageja kandmiseks otsuse artikli 1 lõikes 1 ja määruse artikli 2 lõikes 1 osutatud loeteludesse olid täidetud.
            
         
               4.
            
            
               Neljas väide, et nõukogu on rikkunud hageja kaitseõigusi, õigust heale haldusele ja õigust õiglasele kohtulikule arutamisele. Täpsemalt jättis nõukogu hoolikalt ja erapooletult uurimata, kas põhjendused, mis väidetavalt õigustavad uuesti loetellu kandmist, olid paikapidavad, arvestades hageja poolt enne uuesti loetellu kandmist esitatud teavet.
            
         
               5.
            
            
               Viies väide, et nõukogu on põhjendamatult ja ebaproportsionaalselt rikkunud hageja põhiõigusi, sealhulgas tema õigust omandile ja tema mainet. Vaidlustatud otsuse ja vaidlustatud määruse mõju hagejale on kaugeleulatuv nii tema omandi kui tema maine seisukohalt kogu maailmas. Nõukogu ei ole tõendanud, et hageja vara ja majandusressursside külmutamine on seotud või põhjendatud ühegi seadusliku eesmärgiga, ja veelgi vähem on see mõne sellise eesmärgiga proportsionaalne.